Նա նշել է, որ Հայաստանի թռչնամսի շուկան վերջին ժամանակներս խիստ մրցունակ է դարձել, և հայրենական վաճառասեղաններ ստացվող թռչնամսի ծավալները վերջին տարիներին աճել են մոտ 4-5 անգամ: Թռչնաբույծների միության նախագահը հայտարարել է նաև, որ միակ բանը, որն այժմ անհրաժեշտ է մեր արտադրանքի բարելավման համար, վերազինումն է՝ թռչունների հիվանդությունների ռիսկը նվազեցնելու նպատակով: «Մեր արտադրողները թարմ միս են ուղարկում վաճառասեղանններ, մինչդեռ ներմուծված մսի հետ կապված իրավիճակն այլ է: Վերջերս անցկացրել ենք Սարատովից ներմուծված մսի ոչ պաշտոնական փորձաքննություն և հայտնաբերել, որ դրանում ջուրը մեծ տոկոս է կազմում, քան թույլատրելի է ընդունված ստանդարտներով: Իսկ ջրում միկրոբներ են բազմանում»,- բացատրել է Ստեփանյանը՝ ավելացնելով, որ սահմանին թռչնամիսը փորձաքննության է ենթրակվում այն դեպքում, եթե այդ արտադրանքը, այս կամ այն պատճառով, մտավախություն է առաջացնում: